กรุงไทยดูด5พันล.ลุยขายตราสารหนี้
KTAM ระดม 5,000 ล้านบาท ลุยขายกองทุนตราสารหนี้ในนอก 6 เดือน จ่าย 3.20% ต่อปี
13 มิ.ย. 2555

KTAM ระดม 5,000 ล้านบาท ลุยขายกองทุนตราสารหนี้ในนอก 6 เดือน จ่าย 3.20% ต่อปี
นายสมชัย บุญนำศิริ กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย (KTAM) เปิดเผยว่า บริษัทเปิดจำหน่ายกองทุนเปิดกรุงไทยธนทรัพย์ บี 38 (KTSUPB38) ในวันที่ 1320 มิ.ย. 2555 อายุ 6 เดือน มูลค่าโครงการ 5,000 ล้านบาท 
กองทุนเน้นลงทุนในพันธบัตรธนาคารแห่งประเทศไทย เงินฝาก ตราสารการเงินระยะสั้น ธนาคารพาณิชย์ไทย และตั๋วแลกเงินบริษัทเอกชนไทย ในสัดส่วน 30% ของมูลค่าทรัพย์สินสุทธิของกองทุน ส่วนที่เหลือลงทุนในเงินฝากประจำของธนาคารในต่างประเทศ โดยจะมีการป้องกันความเสี่ยงจากอัตราแลกเปลี่ยนทั้งจำนวน ผลตอบแทนประมาณ 3.20% ต่อปี 
นอกจากนี้ บริษัทยังอยู่ระหว่างเปิดขายและรับซื้อคืนรอบใหม่ของกองทุนเปิดกรุงไทยสมาร์ท อินเวส 3 เดือน 3 (KTSIV3M3) จนถึงวันที่ 15 มิ.ย. 2555 อายุ 3 เดือน เน้นลงทุนในเงินฝาก บัตรเงินฝาก หุ้นกู้ระยะสั้นของธนาคารออมสิน ธนาคารซีไอเอ็มบีไทย ในสัดส่วน 44% ของมูลค่าทรัพย์สินสุทธิของกองทุนรวม ที่เหลือลงทุนตั๋วแลกเงินภาคเอกชน ผลตอบแทนประมาณ 2.85% ต่อปี